The Times

The Times – britų dienraštis, leidžiamas Londone nuo 1785 m. Vienas seniausių ir įtakingiausių šalies ir pasaulio laikraščių.The Times. Britannica Online Encyclopedia. Nuoroda tikrinta 2024-07-03. Spausdina tarptautines ir šalies vidaus naujienas.The Times. Visuotinė lietuvių enciklopedija. Nuoroda tikrinta 2024-07-03. Nuo 1996 m. eina ir internete.

Laikraštį leidžia „Times Newspapers Limited“, kuri nuo 1981 m. yra „News International“ antrinė įmonė, o ši priklauso žiniasklaidos milžinei „News Corporation“, kuriai vadovauja Rupertas Merdokas. 

 Istorija 

1785 m. sausio 1 d. laikraštį įsteigė verslininkas ir spaustuvininkas Džonas Volteris (John Walter). Tuomet laikraštis vadinosi „The Daily Universal Register“. 1788 m. sausio 1 d., po 940 leidimų, laikraštis buvo pervadintas į „The Times“. Tuomet spausdino komercines naujienas, skelbimus ir skandalus.

„The Times“ 1932 m. įdiegė Times New Roman šriftą, vėliau tapusį vienu populiariausių spaudoje, ir naudojo jį iki 1972 m.

Laikraštis buvo spausdinamas broadsheet formatu 219 metų, bet 2004 m. perėjo prie glausto tabloid formato, kad patrauktų jaunesnių skaitytojų dėmesį ir taip pat dėl to, kad įtiktų žmonėms, į darbą važiuojantiems viešuoju transportu.

 Priedai ir kiti leidiniai 
Turi priedus „Times2“ (laisvalaikis), „The Game“ (sportas), „Saturday Review“ (šeštadieninis; menas, literatūra), „The Times Magazine“ (šeštadieninis; įžymybių gyvenimas, mada, buitis), taip pat seserinį sekmadieninį laikraštį „The Sunday Times“.

Nuo 1902 m. leidžia visuomenės ir literatūros žurnalą „The Times Literary Supplement“, nuo 2009 m. – mėnesinį mokslo žurnalą „Eureka“.

Taip pat pasaulyje yra leidžiami kiti panašų pavadinimą turintys laikraščiai, pvz., „The New York Times“, „The Los Angeles Times“, „The Times of India“, „The Irish Times“ ir kt.

 Savininkai 
 John Walter (1785–1803 m.)
 John Walter II (1803–1847 m .)
 John Walter III (1847–1894 m .)
 Arthur Fraser Walter (1894–1908 m.)
 Alfred Harmsworth (1908–1922 m.)
 Astor šeima (1922–1966 m.)
 Roy Thomson (1966–1981 m.)
 „News UK“ („News Corp“ antrinė įmonė), vadovaujama Ruperto Merdoko (1981–)

 Šaltiniai 

Kategorija:Jungtinės Karalystės dienraščiai
Kategorija:Dienraščiai anglų kalba